open-index/open-wikipedia-markdown huggingface dataset:
Jehovan todistajat Suomessa

**[[Jehovan todistajat]]** on Suomen kolmanneksi suurin rekisteröitynyt uskonnollinen yhdyskunta kansankirkkojen eli Suomen evankelis-luterilaisen kirkon ja ortodoksisen kirkon jälkeen. Siinä on noin 18&nbsp;286 jäsentä (2015).

## Historia

Vuonna 1906 entisen Pelastusarmeijan kapteenin August Lundborgin vaimo, Ebba Lundborg matkusti Ruotsista Suomeen levittämään Charles Taze Russellin oppeja. Suunnilleen samoihin aikoihin Suomeen saapui yhdysvaltalaisia miehiä jotka toivat mukanaan Vartiotorni-seuran julkaisuja.

Ensimmäisiä suomalaisia Raamatuntutkijoihin liittyneistä oli Kaarlo Harteva. Hän sai ystävältään Emil Östermanilta Russelin "Jumalallinen aikakausien suunnitelma" -kirjan, jonka Harteva käänsi suomeksi Östermanin taloudellisen tuen turvin. He alkoivat yhdessä levittää kirjaa, pitää luentoja ja kulkea talosta taloon kertomassa sanomaansa. Luennot vetivät väkeä usein salin täydeltä. Kansainvälisten raamatuntutkijain työ Suomessa alkoi virallisesti vuonna 1910 ja vakiintui hiljalleen.

## Liikkeen leviäminen

Sota-aikana Jehovan todistajat kiellettiin, koska nämä kieltäytyivät asepalvelusta. Jehovan todistajien toiminta sallittiin Suomessa sodan jälkeen vuonna 1946 uudestaan. Tällöin liikkeen jäsenmäärä alkoi nopeasti kasvaa. Vuonna 1960 oli 6732 todistajaa ja vuonna 1970 jo 9 506 todistajaa. Vuoden 1975 pettymys aiheutti sen, että liikkeen kasvu oli hidasta 1980-luvulla. 1970- ja 1980-luvuilla Suomessa pidettiin suuria konventteja. Jäsenmäärän kasvu oli taas 1990-luvulla vauhdikasta. Vuonna 1990 todistajia oli 12 157 ja vuonna 2000 todistajien lukumäärä oli 18 492. Tämän jälkeen kasvu hidastui ja todistajien luku on hieman laskenut.

## Toiminta nykyään
Tilastokeskuksen vuonna 2015 tehdyn tutkimuksen mukaan Suomessa oli 18&nbsp;286 Jehovan todistajaa. Määrä on laskenut vuodesta 2013, jolloin liikkeeseen kuului 18&nbsp;697 jäsentä ja vuodesta 2009, jolloin liikkeeseen kuului 19&nbsp;142 jäsentä. Jehovan todistajat eivät itse tilastoi "hyvän uutisen julistajiksi" hyväksymiään henkilöitä sen mukaan, ovatko he kastettuja vai kastamattomia. Tilastoa pidetään vain saarnaamistyöhön osallistuvista.

Vuonna 2013 Jehovan todistajat (kastamattomat ja kastetut) käyttivät yhteensä 3 072 671 tuntia saarnaamistoimintaan. Vuoden aikana kastettiin yhteensä 299 uutta Jehovan todistajaa. Tämä tarkoittaa sitä, että yhtä kastettua kohtaan tehtiin noin 10&nbsp;276 tuntia saarnaamistyötä. Vuonna 2016 Jehovan todistajilla oli yhteensä 300 seurakuntaa Suomessa.

## Lähteet

## Aiheesta muualla
* Uskonnot Suomessa: Jehovan todistajat  Kirkon tutkimuskeskus ja Usva ry.

### Liikkeen virallista tiedotusta
* Jehovan todistajien verkkosivut
* Historiamme
### Kriittistä tarkastelua
* JOHANNEKSENPOIKA.FI - Tietoa Vartiotorniseurasta ja Jehovan todistajista
Egyptin ensimmäinen välikausi

**Egyptin ensimmäinen välikausi** oli ajanjakso Muinaisessa Egyptissä vuodesta 2155 eaa. vuoteen 2061 eaa. tai 2040 eaa.. Sinä aikana faarao menetti valtaansa paikallisille ylimyksille. Egyptin yhtenäisyyden hajoaminen ei ollut äkillinen tapahtuma vaan pikemminkin hidas prosessi. Noin vuoden 2180 eaa. tienoilla Niilin tulvat heikkenivät. Tämä johti satojen pienenemiseen ja ihmiset nälkiintyivät. Huonot tulvat johtivat ihmisten jumaluskomuksen heikkenemiseen. Koska faaraot olivat tiiviissä yhteydessä jumaliin, tarkoitti tämä myös faaraon arvovallan rapeutumista. Egyptin keskushallinto ei kyennyt vastaamaan ilmenneisiin muutoksiin. Maakunnat ryhtyivät tekemään itsenäisiä päätöksiä oman viljelyalueensa kastelemisesta. Tämä johti ennen yhtenäisen valtion hajoamiseen paikallisiin pienvaltioihin. Pienvaltiot tulivat yhä vähemmän riippuvaisiksi Egyptin valtiosta ja paikallisista kuvernööreistä tuli kuninkaita. Nämä kuninkaat korostivat taloudellista omavaraisuutta.

Egyptiä hallitsivat ensimmäisen välikauden aikana dynastiat 7–10, jotka olivat osittain päällekkäisiä. Lääninruhtinaat hallitsivat alueitaan itsenäisesti ja kuninkaiden asema oli vain nimellinen.

Voimakkaan keskushallinnon puute sai maan ajautumaan vaikeuksiin: yleinen järjestys heikkeni, laittomuudet ja haudanryöstöt lisääntyivät. Lisäksi vaikea nälänhätä kesti vuosikymmeniä ja oli pahimmillaan maan eteläosissa, jossa oli vähiten hedelmällistä maata.

Pääkaupunkeina toimivat Memfis ja Herakleopolis. Vaikka muut lähialueet yrittivät olla itsenäisiä, ne olivat käytännössä riippuvaisia näistä kahdesta kaupungista. Tältä aikakaudelta tehdyissä arkeologisissa löydöksissä on havaittu että paikalliset johtajat teettivät monumentteja omissa nimissään – työtä jota tehtiin aikaisemmin faaraon nimissä.

Vaikka Egyptin yhtenäisyys oli mennyttä, useat välivaiheen faaraot yrittivät hallita Ala-Egyptiä Memfisistä käsin. Seitsemännen ja kahdeksannen dynastian faaraoista tiedetään vain vähän, sillä arkeologisia todisteita on löytynyt todella vähän tekstimuotoisena näiltä aikakausilta. Nämä dynastiat todennäköisesti pyrkivät lujittamaan Herakleopolisin valtaa Egyptin pääkaupunkina. Yhdeksännen dynastian perustaja oli Wakshare Khety I jota kuvataan huonoksi johtajaksi. Häntä seurasivat Khety II ja Khety III. Kukaan yhdeksännen dynastian faaraoista ei kyennyt kohoamaan yhtä merkittäväksi voimatekijäksi kuin vanhan valtakunnan faaraot olivat.

## Lähteet
Aginskoje

**Aginskoje** (, ) on kaupunkimainen taajama Taka-Baikalian aluepiiriin kuuluvassa Agan Burjatian piirikunnassa Venäjällä. Se sijaitsee Amurin sivujoen Agan varrella noin 150 kilometriä aluepiirin pääkaupungista Tšitasta kaakkoon. Asukkaita on 14&nbsp;800 henkeä (vuonna 2010).

Agan burjaattiasutus on syntynyt 1700-luvulla. Vuosina 1937-2008 Aginskoje oli Agan Burjatian autonomisen piirikunnan hallinnollinen keskus. Kaupunkimaisen taajaman statuksen se sai vuonna 1959. Nykyään taajama on Aginskojen piirin hallinnollinen keskus. Vuoden 2009 alusta lähtien se erotettiin erilliseksi kaupunkipiirikunnaksi. 

Aginskojessa on mm. teurastamo, leipomo ja tiilitehdas. Taajama on Agan Burjatian kulttuurielämän keskus. Siellä toimii opettajaopisto, korkeakoulujen filiaaleja, opettajien täydennyskoulutuslaitos, kotiseutumuseo ja kansankulttuurin keskus. Aginskojessa on Agan Burjatian radio- ja TV-yhtiön sekä venäjänkielisen *Aginskaja pravda* ja burjaatinkielisen *Tolon* -lehtien toimitukset. Lähellä sijaitsee vuonna 1811 perustettu Agan buddhalaistemppeli.

## Asukasluvun kehitys
* 7 200 (1967)
* 11 717 (2002)
* 12 600 (2005)

## Aiheesta muualla
* Aginskojen kaupunkipiirikunnan sivusto 
* Aginskoje Taka-Baikalian tietosanakirjassa
Financial Times

**Financial Times** (**FT**) on alkujaan brittiläinen kansainvälinen taloussanomalehti. Lehteä julkaistaan 22 kaupungissa. Sen historia juontuu vuoteen 1888, jolloin Horatio Bottomley perusti sen nimellä *London Financial Guide*. Lehden nimeksi vaihdettiin samana vuonna *Financial Times*.

Lehti ilmestyy joka arkipäivä ja lauantaisin *FT Weekend* -viikonloppunumerona broadsheet-muodossa.

Lehden julkaisijan FT Groupin omistus siirtyi brittiläiseltä Pearsonilta loppuvuodesta 2015 Japanin suurimman talouslehden *[[Nihon Keizai Shimbun]]in* julkaisijalle Nikkei Inc:ille. FT Group julkaisee muitakin talousaiheisia julkaisuja. Kauppaan ei sisälly *[[The Economist]]in* omistusosuutta.

Vuoden 2023 Yougov-kyselyn mukaan *Financial Times* oli Britannian luotetuin sanomalehti.

## Katso myös
* Financial Times Global 500
* Financial Timesin Vuoden henkilö

## Lähteet

## Aiheesta muualla

* ''Financial Times'' 
* Pearson-mediatalon kotisivut
J. M. Robertson

**John Mackinnon Robertson ** (14. marraskuuta 1856 – 5. tammikuuta 1933) oli englantilainen journalisti, rationalismin ja sekularismin edistäjä sekä Yhdistyneen kuningaskunnan parlamentin alahuoneen jäsen liberaalipuolueen edustajana vuosina 1906–1918. Vuonna 1878 Robertsonista tuli sekularistijohtaja Charles Bradlaughin seuraaja ja hän ryhtyi aktiivisesti edistämään sekularismia Edinburghissa ennen muuttamistaan Lontooseen ja ryhtymistään Bradlaughin *[[National Reformer]]* -lehden apulaistoimittajaksi. Lehden päätoimittaja hänestä tuli Bradlaughin kuoltua 1891. Lehden ilmestyminen loppui 1893. 

Robertson myös luennoi vapaa-ajatteluun liittyvistä aiheista South Place Ethical Societyssä vuodesta 1899 aina 1920-luvulle saakka.

Robertson julkaisi satoja kirjoja ja tuhansia artikkeleita yhteiskuntatutkimuksesta, taloudesta, historiasta, antropologiasta, Raamattu-kritiikistä ja kirjallisuuskritiikistä. Aikanaan Robertson oli laajalti tunnettu, mutta hänet unohdettiin pian kuolemansa jälkeen ja hänen teoksiaan luetaan enää harvoin. Kirjallisuudentutkija Odin Dekkers on kirjoittanut Robertsonista teoksen, jossa häntä arvostetaan erityisesti kirjallisuuskritiikin suhteen yhä muistamisen arvoisena ajattelijana. 

## Lainauksia
*”Petronius sanoi, että pelko teki jumalat. Alkukantaisissa yhteiskunnissa tuntemattoman pelko oli tavallista, kiitollisuus tuntemattomalle vaikeaa.”* – *Pagan Christs*, 1903

## Teoksia
* *History of Freethought in the Nineteenth Century*, (1899) 
* *Christianity and Mythology* (1900) 
* *Short History of Christianity* (1902) 
* *Pagan Christs: Studies in Comparative Hierology* (1903) London: Watts, 1911. Reprint: New Hyde Park, New York: University Books, 1967.)
* *History of Freethought, Ancient and Modern* (2 vols, 1915) 
* *The Historical Jesus* (1916) 
* *The Jesus Problem* (1917) 
* *Short History of Morals* (1920) 
* *Jesus and Judas* (1927) 

## Kirjallisuutta
*
Alexander McQueen

**Lee Alexander McQueen** (17. maaliskuuta 1969 Lewisham, Lontoo – 11. helmikuuta 2010 Mayfair, Lontoo) oli englantilainen muotisuunnittelija. Hänet valittiin muun muassa neljä kertaa Britannian vuoden muotisuunnittelijaksi vuosien 1996 ja 2003 välillä.
McQueen opiskeli St. Martins School of Art and Designissa sekä monien muoti- ja räätälialan mestareiden alaisena valmistuen vuonna 1994. Valmistuttuaan McQueen työskenteli Savile Rowlla ensin avustajana Anderson & Sheppardilla, kunnes hän siirtyi töihin Gieves & Hawkesille. Sieltä McQueen siirtyi vuonna 1996 ranskalaisen Givenchyn muotitalon pääsuunnittelijaksi (edeltäjä John Galliano), jona hän toimi vuoteen 2001 asti. McQueen kärsi mielenterveysongelmista koko ikänsä johtuen lapsuuden seksuaalisen hyväksikäytön kokemuksista ja perheväkivallan näkemisestä. Lähde: (McQueen, Britannia 2018)

McQueen perusti vuonna 1992 oman vaate- ja asustemerkkinsä, josta omisti joulukuusta 2000 lähtien 51 % Gucci Co. -muotiyhtiö. McQueenilla on myös halvempia ja nuorekkaampia vaatteita myyvä merkki  
McQ.

Naisten- ja miestenvaatelinjojen lisäksi McQueen suunnitteli myös silmä- ja aurinkolaseja, asusteita ja parfyymeita (parfyymit *Kingdom* ja *My Queen*). Hän teki yhteistyötä urheiluvaatemerkki Puman ja matkalaukkumerkki Samsoniten kanssa. 

McQueenin kuolemasta kerrottiin 11. helmikuuta 2010. Kuolinsyyntutkimuksen mukaan hän teki itsemurhan. Kuolinsyy oli hirttäytyminen ja sen aiheuttama tukehtuminen. Ennen tekoaan hän oli ottanut yliannostuksen kokaiinia, rauhoittavia lääkkeitä ja unilääkkeitä. Hän jätti jälkeensä myös viestilapun.

Hänen äitinsä kuoli vain vähän yli viikko aikaisemmin. Tämän ja McQueenin parisuhdevaikeuksien hänen miesystävänsä kanssa uskotaan olleen itsemurhan taustalla. McQueen kärsi masennuksesta, ahdistuksesta ja unettomuudesta ja oli jo aiemmin yrittänyt itsemurhaa.

## Lähteet
* 
### Viitteet

## Aiheesta muualla
* Alexander McQueenin muistokirjoitus Helsingin Sanomissa
*Viralliset sivut
*Tributes for 'brilliant' designer Alexander McQueen. BBC News.
Lapu-Lapu City

**Lapu-Lapu City** on Mactanin saarella sijaitseva kaupunki Metro Cebun edustalla Filippiineillä. Se on nimetty päällikkö Lapu-Lapun kunniaksi. Lapu-Lapu johti joukkoja, jotka puolustivat Mactanin saarta Mactanin taistelussa Fernão de Magalhãesin retkikuntaa vastaan 27. huhtikuuta 1521. Kaupungin entinen nimi on Opon. Lapu-Lapu Cityn pormestari on Paz Radaza.

## Kulttuuri
### Kieli
Mactanin saarella paikallisten käyttämä kieli on cebuano.

## Alueet
Lapu-Lapu City on jaettu kolmeenkymmeneen alueeseen.

* Agus
* Babag
* Bankal
* Baring
* Basak
* Buaya
* Calawisan
* Canjulao
* Caw-oy
* Cawhagan
* Caubian
* Gun-ob
* Ibo
* Looc
* Mactan
* Maribago
* Marigondon
* Pajac
* Pajo
* Pangan-an
* Poblacion
* Punta Engaño
* Pusok
* Sabang
* Santa Rosa
* Subabasbas
* Talima
* Tingo
* Tungasan
* San Vicente

## Matkailu
Paikalliset käsityöläiset valmistavat kitaroita, jotka ovat Lapu-Lapu Cityn yksi paikallinen erikoisuus.

## Lähteet
* http://www.wowphilippines.com.ph 

### Viitteet

## Aiheesta muualla

* Lapu-Lapu Cityn viralliset sivut  
* Cebu-Mactan kansainvälinen lentokenttä
Huurumadonlakki

**Huurumadonlakki** (*Psilocybe cubensis*) on trooppisten ja subtrooppisten alueiden ravinteikkailla ruohomailla ja lannalla tavattu madonlakkisuvun psilosybiinisieni. Laji on yleisimpiä päihteeksi kasvatettuja ja käytettyjä sieniä. Suomen lainsäädäntö määrittelee kaikki Psilosybe-sienet huumausaineiksi.

## Ulkonäkö
Huurumadonlakin lakki on 2–8 cm leveä, kartiomainen ja iän myötä kupera leviten itiöemän myöhemmässä vaiheessa vaakatasoon asti säilyttäen usein pienen kohouman keskellä lakin yläosaa. Lakki on kosteusmuuntuva ja kosteana lievästi tahmea. Aikaisessa vaiheessa lakki on väriltään punertava vaalentuen kultaisen ruskeaksi tai lähes valkoiseksi.

Heltat ovat liittyneet jalan yläosaan ja sijaitsevat lähekkäin toisiinsa nähden, laajeten hieman lakin reunoja kohti. Väriltään heltat ovat aluksi vaaleita ja harmahtavia, minkä jälkeen ne värjäytyvät tummanpurppurasävyisiksi ja lähes mustiksi itiöiden vaikutuksesta jääden kirjaviksi ja vaaleammiksi lakin reunoilta.

Huurumadonlakin jalka on 4–15 cm pitkä, 0,5–1,5 cm leveä, valkoinen tai hieman kellertävä sekä ainakin osittain ontto. Lakista irtoutunut suojus jää usein itiöiden tummentamana kiinni jalkaan.

Sieni värjäytyy rihmastoa myöten sinertäväksi pienemmänkin käsittelyn tai vaurion vaikutuksesta vaurioituneella alueella.

## Historia
Ensimmäinen kirjattu kuvaus sienestä tunnetaan vuodelta 1904 Kuubasta- Sen lajitteli F.S. Earlen kaulussieniin (Stropharia), siinä yhteydessä sieni sai tieteellisen lajinimensä *cubensis*, joka tarkoittaa Kuubasta tulevaa.

Vuonna 1907 N. Patouillard löysi sienen Vietnamin Tonkinista ja lajitteli sen lahokkasukuun *Naematoloma caerulescensiksi*.

Vuonna 1941 W. A. Murrill nimesi sienen Floridassa uudelleen nimelle *Stropharia cyanescensis*.

Myöhemmin laji on vakiintunut luokiteltavaksi madonlakkeihin (Psilocybe).

## Elinympäristö ja levinneisyys
Huurumadonlakki kasvaa kosteilla, ravinteikkailla ruohomailla usein suurten laiduntavien kasvinsyöjien, kuten lehmien ja hevosten lannalla useimmiten muiden sienilajien rinnalla.

Sientä esiintyy laajalti trooppisilla ja subtrooppisilla alueilla Meksikossa, Belizessä, Costa Ricassa, Guatemalassa, Hondurasissa, Kuubassa, Dominikaanisessa tasavallassa, Ecuadorissa, Guadalupessa, Martiniquessa, Puerto Ricossa, Trinidadissa, Argentiinassa, Boliviassa, Brasiliassa, Kolumbiassa, Ranskan Guayanassa, Perussa, Kambodžassa, Intiassa, Malesiassa, Filippiineillä, Thaimaassa, Vietnamissa, Australiassa, Tasmaniassa, Uudessa-Seelannissa sekä Yhdysvaltojen eteläisemmissä osissa.

Sienen levittyä erilaisiin paikkoihin siitä on kehittynyt useita eri nimien alle eriteltyjä kantoja, jotka eroavat toisistaan lähinnä ulkomuodollisten seikkojen perusteella.

## Lainsäädäntö
Sienen hallussapito, käyttö, kasvattaminen ja myynti on kielletty Suomen huumausainelainsäädännössä. Itiöt eivät sisällä psykoaktiivisia aineita, ja niiden hallussapito on sallittua, mikäli niitä ei aiota käyttää kasvatustarkoituksiin.

## Lähteet
Ust-Ordynski

**Ust-Ordynski** (, ) on suurikokoinen maaseututaajama Irkutskin alueen Ust-Ordynskin Burjatian piirikunnassa Itä-Siperiassa Venäjällä. Se on piirikunnan keskus ja siihen sisältyvän Ehirit-Bulagatin piirin hallintokeskus. Vuoteen 2008 se oli silloisen Ust-Ordynskin Burjatian autonomisen piirikunnan keskuksena Venäjän liittovaltiosubjektien hallintopaikoista ainoa ei-kaupunkityyppinen taajama. Aiemmin 1940-1990-luvuilla sillä kuitenkin oli kaupunkityyppisen taajaman status.

Ust-Ordynski sijaitsee Angaran sivujoen Kudan rannalla 62 kilometriä Irkutskista koilliseen, siinä missä Ordynka-niminen puro laskee Kudaan. Vuonna 2002 Ust-Ordynskissä oli 14 335 asukasta.
Anthony LaPaglia

**Anthony LaPaglia** (s. 31. tammikuuta 1959 Adelaide, Australia) on australialainen näyttelijä. Hän sai Golden Globe -palkinnon roolista Jack Malonena televisiosarjassa *[[Ilman johtolankaa]]*, jota tehtiin vuosina 2002–2009. Hänellä oli Jimmy Wylerin rooli televisiosarjan *[[Harkittu murha]]* sarjan toisella ja viimeisellä kaudella. Hän on näytellyt myös monissa elokuvissa, kuten *[[Päämies (elokuva)|Päämies]]*, *[[Apua, vaimoni on teurastaja]]* sekä *[[Syksy New Yorkissa]]* ja vieraillut muun muassa televisiosarjassa *[[Frasier]]*, jossa hän näytteli Daphne Moonin veljeä Simonia. Simonin rooli toi hänelle Emmyn parhaan komediasarjassa vierailevan miesnäyttelijän palkinnon.

LaPaglia syntyi Australiassa Adelaidessa italialais-alankomaalaiseen perheeseen. Hän muuttanut sittemmin Yhdysvaltoihin ja on naimisissa australialaisen näyttelijän Gia Caridesin kanssa. Pariskunnalla on yksi lapsi. LaPaglia on jalkapallon ystävä ja on pelannut maalivahtina jo toimintansa lopettaneessa australialaisessa National Soccer Leaguessa.

## Lähteet

## Aiheesta muualla
* 
*
Tähtikallion havainto- ja koulutuskeskus

**Tähtikallion havainto- ja koulutuskeskus** on tähtitieteellisen yhdistyksen Ursan, entisen Artjärven kunnan  ja Euroopan aluekehitysrahaston tukemana toteutettu hanke, millä perustettiin Ursan havainto- ja koulutuskeskus Artjärvelle Tähtikalliolle. Keskuksen tarkoituksena on palvella Ursan jäsenistöä, toimia kouluopetuksen ja aikuiskasvatuksen tukena ja luoda puitteet monipuoliseen harrastustoimintaan tehokkailla laitteilla.

Keskuksessa on kolme tähtitornia: torni 1 (halkaisija 6&nbsp;m), torni 2 (halkaisija 3,5&nbsp;m) ja torni 3 (halkaisija 2,5&nbsp;m). Lisäksi on tornien kupeessa "Halodeck"-havaintotaso omille laitteille ja taivaan tarkkailuun ilman optisia laitteita.

Suurimmassa tornissa on havaintolaitteena Astrofox-kaukoputki, jonka peilin läpimitta on 90&nbsp;cm. Toisessa tornissa on Alluna Opticsin valmistama 16-tuumainen Ritchey-Cretien -kaukoputki Paramount ME -jalustalla. Allunan yhteydessä on Skywatcher 120&nbsp;mm ED -linssiputki. Pienimmässä tornissa on Meaden valmistama LX200 16" -teleskooppi, jonka yhteydessä voi käyttää myös Coronado Solarmax 40&nbsp;mm H-alfa -aurinkoteleskooppia. Lisäksi käytettävissä on useita teleskooppeja, jotka eivät ole kiinteästi asennettuja.

Kokonaisuuteen kuuluvat myös kaksi hirsitaloa: 74 neliömetrin ohjausrakennuksessa on yöpymistiloja ja tietoliikenneyhteydet tähtitorneihin kahteen isompaan tähtitorniin. 200 neliömetrin päärakennus on varustettu omakotitalon mukavuuksin ja siellä ovat pääasialliset yöpymis- ja kokoustilat. Tähtikallion havaintokeskus on pohjoismaiden suurin harrastajien keskus ja samalla yksi huomattavimmista koko Euroopan alueella.

Samalla kalliolla on myös Artjärven viestiteknisen yhdistyksen ylläpitämä Viestikallio, jolla on lisää havaintosuojia ja neuvostoliittolaisvalmisteinen, puolen metrin peilillä varustettu LOMO AZT-27-teleskooppi.

## Rahoitus
Havaintokeskus on toteutettu kolmessa eri vaiheessa ja rahoitukseen on osallistunut EU-rakennerahastot. 

### Laitteet
* Päätorni: Astrofoxin 90&nbsp;cm Newton pääasiallisesti visuaalikäyttöön
* Kakkostorni: Alluna Opticsin valmistama 16 tuuman (~40&nbsp;cm) Ritchey-Cretien -tyyppinen etäkäytettävä kuvausputki ja jäähdytetty
* Kolmostorni: Meade LX200 GPS, http://web.archive.org/web/20060218103217/http://www.meade.com/lx200gps/16_lx200gps.html 
* Netsope-projektin 120mm linssikaukoputki ja MaxScope40 h-alfa aurinkoputki
* Lisäksi muita pienempiä linssi- ja peilikaukoputkia.

### Toteutus
*Perusta 
*Ohjausrakennus 
*Yleiskuva tontista 

## Lähteet

## Aiheesta muualla

### Yleistä
*Havaintokeskuksen verkkosivu
*Tähtikallion virtuaalikierros
*Artjärven kunta: Tähtitorni 
*ESS 20.11.2004:Artjärven Tähtikallio aloitti:Artjärven kunta ja Ursa solmivat yhteistyösopimuksen 
*ESS: Eduskunnan 1. varapuhemies Sirkka-Liisa Anttila vihki 18.6.2006 Artjärvellä Ursan Etelä-Suomen havaintokeskuksen käyttöön.<br/>Samalla muurattiin Netscope-projektin peruskivi, joka tuo uusia torneja ja kaukoputkia aina metriseen asti.
Dinu Lipatti

**Dinu Lipatti** (19. maaliskuuta 1917 Bukarest – 2. joulukuuta 1950 Geneve) oli romanialainen pianisti.

Lipatti syntyi musikaaliseen perheeseen: hänen isänsä oli viulisti, äitinsä pianisti, ja lisäksi säveltäjä George Enescu oli hänen kummisetänsä. Lipatti tuli toiseksi vuonna 1934 Wienissä järjestetyssä kansainvälisessä pianokilpailussa. Tämän jälkeen hän opiskeli Alfred Cortotin, Nadia Boulangerin, Paul Dukasin ja Charles Münchin johdolla Pariisissa. 

Vuonna 1943 Lipatti muutti vaimonsa kanssa Geneveen, jossa hänestä tuli pianonsoiton professori. Lipatti kuoli vuonna 1950 Hodgkinin lymfoomaan 33-vuotiaana. Hänestä tehtiin vuonna 1997 postuumisti Romanian akatemian jäsen. 

Lipatti tulkitsi muiden muassa Wolfgang Amadeus Mozartin ja Frédéric Chopinin teoksia, mutta levytti myös Franz Lisztiä, George Enescua, Maurice Ravelia, Robert Schumannia, Edvard Griegiä ja Johann Sebastian Bachia.

## Aiheesta muualla
Germanos

**Germanos** (, 1771 Dimitsána – 1826 Mesolóngi), Patraksen piispa, alkuperäiseltä nimeltään Geórgios Gkózias (Γεώργιος Γκόζιας), oli yksi Kreikan itsenäisyysliikkeen Filikí Etaireían jäsenistä. 25. maaliskuuta 1821 hän kohotti kapinalipun Agía Lávran luostarissa ja julisti itsenäisyystaistelun alkaneeksi. Vaikka ele oli lähinnä symbolinen (kansannousu oli jo käytännössä alkanut) on tapaus kuitenkin kreikkalaisille merkittävä juuri symbolisen arvonsa vuoksi, ja siitä katsotaan usein alkaneen Kreikan vapaussodan. Germanos oli kotoisin Dimitsánasta Peloponnesoksen niemimaalta.
Mike Comrie

**Mike Comrie** (s. 11. syyskuuta 1980, Edmonton) on kanadalainen entinen jääkiekkoilija, joka pelasi keskushyökkääjän paikalla.

## Ura
Comrie pelasi loistavasti nuoruusvuosiensa lopun 1998–2001 Yhdysvaltain yliopistosarjassa ja WHL:ssä. Comrie on Edmonton Oilersin kolmannen kierroksen varaus numero 91. Comrie pelasi ensimmäiset ottelunsa Oilersissa kaudella 2000–2001 pelaten 41 ottelua ja tehden niissä tehopisteet 8 + 14 = 22.

Seuraavalla kaudella (2001–2002) Comrie pelasi Oilersissa kaikki 82 runkosarjan ottelua tehden niissä tehopisteet 33 + 27 = 60. Seuraavankin kauden Comrie pelasi koko kauden Oilersin kokoonpanossa pelaten 69 ottelua ja tehden tehot 20 + 31 = 51.

Comrie ja Edmonton eivät päässeet kesällä 2003 yhteisymmärrykseen uudesta sopimuksesta ja Edmontonin toimitusjohtaja Kevin Lowe myi Comrien joulukuussa 2003 Philadelphia Flyersiin, josta sai vaihdossa puolustaja Jeff Woywitkan ja kaksi varausoikeutta. Pari päivää myöhemmin Comrie ja Philadelphia tekivät yhden vuoden sopimuksen.  Flyersissä Comrie ehti pelata vain 21 ottelua, kunnes hänet myytiin Phoenix Coyotesiin vaihdossa Sean Burkeen, Branko Radivojevičiin ja Ben Eageriin . Siellä hän pelasi 28 ottelua ja teki niissä tehot 8 + 7.

 Comrie siirtyi Ruotsin Elitserieniin, Färjestadiin. Comrie pelasi Ruotsissa vain 10 ottelua. Kaudeksi 2005–2006 Comrie palasi Coyotesiin ja pelasi siellä 80 ottelua ja teki tehot 30 + 30 = 60. Comrie myytiin kaudella 2006–07 Ottawa Senatorsiin vaihdossa venäläishyökkääjä Aleksei Kaigorodoviin .

Kesällä 2007 Comrie teki vuoden sopimuksen New York Islandersin kanssa. Comrie oli kaudella 2007–2008 Islandersin paras pistemies ja jatkoi sopimustaan joukkueessa myös seuraavalle kaudelle. Helmikuussa 2009 Comrie myytiin kuitenkin Islandersista Ottawa Senatorsiin puolustaja Chris Campolin kanssa. Ottawa antoi kaupassa hyökkääjä Dean McAmmondin ja ensimmäisen kierroksen varausoikeuden .

Syyskuussa 2009 Comrie teki yksivuotisen sopimuksen Edmonton Oilersin kanssa. Syyskuussa 2010 Comrie siirtyi yksivuotisella sopimuksella Pittsburgh Penguinsiin. Kausi Pittsburghissa jäi hänen pelaajauransa viimeiseksi. Comrie ilmoitti uransa päättymisestä helmikuussa 2012, käytyään läpi kolmannen lonkkaleikkauksen viiden vuoden sisällä.

Kanadan maajoukkueessa Comrie pelasi kolme arvoturnausta. Hän oli mukana MM-kilpailuissa vuosina 2002, 2003 ja 2006. Vuoden 2003 kisoista Comrie ja Kanada voittivat maailmanmestaruuden.

## Yksityiselämä
Comrie oli naimisissa näyttelijä-laulaja Hilary Duffin kanssa. He menivät kihloihin Havaijilla seurusteltuaan yli kaksi vuotta, ja avioituivat Kaliforniassa kesällä 2010. Heidän ensimmäinen lapsensa syntyi maaliskuussa 2012. Pari erosi helmikuussa 2016.

## Lähteet
* 
* 

### Viitteet

## Aiheesta muualla
*
Pietari Hanhivaara

**Pietari Hanhivaara** eli **Hanhi-Pieti**, alkujaan **Jokela** (23. lokakuuta 1833 Kittilä – 17. helmikuuta 1926 Kittilä) oli maanviljelijä, lestadiolaisuuden alkuajan merkittävimpiä maallikkosaarnaajia ja uudenheräyksen pioneereja 1800- ja 1900-luvun hajaannuksen aikana. Toinen uudenheräyksen saarnaaja Fredrik Paksuniemi eli Penikka-Feetu oli hänen veljensä. 

Hanhivaara syntyi kittiläläiseen pietistiseen Jokelan sukuun. Kun lestadiolaisuus saapui Kittilään 1848, myös Jokelat kääntyivät siihen. Hän muutti 1864 talonpojaksi Kittilän Hanhimaahan ja otti nimekseen Hanhivaaran. Hanhivaara alkoi kierrellä saarnamiehenä Lapissa ja 1880-luvulta alkaen myös Etelä-Suomessa ja Pietarissa asti. Vuonna 1886 hän oli Lapin kirkolliskokousedustaja. Vuoden 1898 keväällä Hanhi-Pieti kiersi Heikki Syväjärven kanssa Suomessa saarnaamassa uutta heräystä, josta uudenheräyksen leviäminen alkoi. Vuosisadan vaihteen hajaannuksen aikana Hanhivaara ja hänen veljensä olivat Kittilän suunnan eli uudenheräyksen kärkihahmoja. Kittilästä muodostui liikkeen keskus, vaikka lopullinen hajaannus siellä tapahtuikin vasta 1910-luvulla. Vanhoillislestadiolaisten näkökulmasta Hanhivaara oli eriseurainen, mutta uudessaheräyksessä häntä kunnioitettiin patriarkkana.

Hanhivaara oli naimisissa Elsa Maria Lakson (1841–1937) kanssa vuodesta 1858, heille syntyi kahdeksan lasta.

## Lähteet
Creatures (yritys)

**Creatures, Inc.** on japanilainen videopeliyritys, joka on osittain vastuussa Pokémon-peleistä ja -leluista. Yritys on perustettu 8. marraskuuta 1995. Sen pääkonttori sijaitsee Tokiossa.

Yhtiö on perustettu seuraajana Shigesato Itoin Ape Inc -yhtiölle.

## Pelit
### Nintendo Entertainment System
**[[Mother (videopeli)|Mother]]* (1989)

### Super Nintendo Entertainment System
**[[EarthBound]]* (1994)
**[[Mario's Super Picross]]* (1995)

### Game Boy
**[[Mario's Picross]]*  (1995)
**[[Pocket Camera]]* (1998)

### Game Boy Color
**[[Pokémon Trading Card Game (videopeli)]]*  (1998)
**[[Chee-Chai Alien]]*  (2001)

### Game Boy Advance
**Machop at Work*  (2001) E-reader
**Kingler's Day*  (2001) E-reader
**Nonono Puzzle Chalien*  (2004)
**[[Pokémon Emerald]]*  (2004)
**[[Mother 3]]*  (2006, Japan only)

### Nintendo DS
**PokéPark: Fishing Rally DS* (2005)
**[[Project Hacker]]* (2006) (with Red Entertainment)
**[[Pokémon Ranger]]* (2006) (with HAL Laboratory)
**[[Pokémon Ranger: Shadows of Almia]]* (2008)
**[[Personal Trainer: Walking]]* (2008) (with Nintendo and Engines)
**[[Pokémon Ranger: Guardian Signs]]* (2010)

### Wii
**[[PokéPark Wii: Pikachu's Adventure]]* (2009)
**[[PokéPark 2: Wonders Beyond]]* (2011)

### Nintendo 3DS
**[[Detective Pikachu]]* (2016)

## Aiheesta muualla

*''Creatures, Inc.'', Virallinen japaninkielinen kotisivu.
* Yhtiön tiedot MobyGamesissä
Fredrik Paksuniemi

**Fredrik Paksuniemi** (o.s. Jokela; 12. tammikuuta 1840 Kittilä – 27. heinäkuuta 1921), "Penikkamaan Paksu-Feetu", "Saarnaaja Heetu", "Penikka Hettu" tai "Penikka-Feetu", oli yhdessä veljensä Pietari Hanhivaaran kanssa uudenheräyksen ensimmäisiä saarnaajia. Hän teki laajoja saarnamatkoja ympäri Suomea, Lappia, Norjaa, Ruotsia ja Karjalaa. 

Fredrik Mikonpoika nai talontyttären Johanna Juhontytär Paksuniemen (30. huhtikuuta 1839 –3. helmikuuta 1931) ja otti sukunimekseen Paksuniemi Kittilän Könkäällä sijainneen vaimon kotitilan mukaan. Perhe asui saman kylän Penikkamaa-nimisellä tilalla. Koulusivistystä Paksuniemi ei saanut, mutta hän hankki laajat tiedot itseopiskelulla ja kotikirjaston kartuttamisella. Monet aikalaiset antoivat vaikutelman älyllisesti ja hengellisesti uteliaasta, valistushenkisestä, sujuvasanaisesta ja leikkisestäkin "pikkuprofeetasta". Tästä kertoo myös Aatu Heiskasen Armon Sanomat -lehdessä julkaistu nekrologi: "Hänellä oli monessa kohdassa vapaampi ja avarampi käsitys kuin on yleensä lestadiolaisilla kristityillä." Kerran hän totesi: "Minulla on siitä Raamatun paikasta sellainen ymmärrys, etten uskalla sitä kenellekään lausua."

Hengen hoitamisen lisäksi Paksuniemi oli kiinnostunut maallisten asioiden hoitamisesta. Hän edusti Lapin tuomiokuntaa talonpoikaissäädyssä valtiopäivillä 1891 ja oli siellä säädyn yksityisen valitusvaliokunnan jäsen. Paksuniemi oli aktiivisesti mukana myös kunnallishallinnossa, muun muassa kunnallislautakunnassa sekä vaivaistalon ja kansakoulun johtokunnissa. 

Lars Leevi Laestadiuksen lähetti Juhani Raattama, joka tiettävästi antoi Penikka-Feetulle ja hänen veljelleen "voitelun hengelliseen virtaan", vertasi veljeksiä ytimekkäästi: "Feetulla on terävä miekka ja Pietillä väkevä henki.

Fredrik ja Johanna Paksuniemellä oli kaksi poikaa, Fredrik ("pikku Feetu", s. 3.10.1869) ja Juho (s. 15.9.1878). Fredrik Mikonpojan vanhemmat olivat Mikko Mikonpoika Jokela (10. toukokuuta 1795 – 30. elokuuta 1883) ja Magdaleena Juhontytär (o.s. Salmi) (4. helmikuuta 1799 –15. maaliskuuta 1883).

## Lähteet
FAAS

**Faas** tai **FAAS** voi tarkoittaa seuraavia:
* Sikiön alkoholioireyhtymä
* Function as a Service, pilvipalvelumalli

## Henkilöitä
* Faas Wilkes, alankomaalainen jalkapalloilija
* Horst Faas, saksalainen valokuvaaja
Fuse Games

**Fuse Games** on englantilainen Cotswoldissa Burfordissa toimiva videopeliyritys, joka tunnetaan parhaiten kehittämästään *[[Mario Pinball]]* -pelistä Nintendolle. 

Pienen yrityksen perustivat palkintoja voittaneen Pro Pinball -pelisarjan tekijät. Vuoden 2005 E3-messuilla Fuse Games ilmoitti työstävänsä *[[Metroid Prime Pinball]]* -peliä. 

## Aiheesta muualla
*Viralliset kotisivut
Egyptin kolmas välikausi

**Kolmas välikausi** oli ajanjakso muinaisen Egyptin historiassa vuosina 1080 eaa. - 712 eaa. Ramses XI:n kuoltua Egypti jakautui kahtia. Ala-Egyptin kuninkaaksi julistautui visiiri Smendes ja Ylä-Egyptiä hallitsi Amonin papisto. Ala-Egyptin hallitsijat yrittää laajentaa valtaansa koko maahan nimittämällä poikansa Amonin ylipapiksi. Hallinto hajosi lopullisesti, kun jo aikaisemmin maahan tulleet libyalaiset palkkasoturit perustivat osittain samanaikaisia kilpailevia dynastioita ja Keski-Egypti jäi paikallisruhtinaiden käsiin. 

## Lähteet
Forum

**Forum** (monikko *fora*, lat. *tori*, *aukio*) oli antiikin Rooman kaupungeissa aukio, jossa hoidettiin julkisia toimia. Forum oli ensisijaisesti ruokatarvikkeiden myyntiin käytetty tori, jolla järjestettiin myös julkisia kokoontumisia ja poliittisia väittelyitä. Forumeita ympäröivät kaupparakennukset ja myyntikojuja varten pystytetyt stoa-pylväskäytävät. 

Jokaisella Rooman valtakuntaan kuuluneella municipiumilla eli kaupunkiyhteisöllä oli oma forum. Kuuluisin forum oli Roomassa sijainnut Forum Romanum, joka oli kaupungin julkisen elämän pääpaikka. Rooman keisarikunnan laajentuessa Forum Romanumista tuli malli, jonka mukaan muidenkin kaupunkien forumit pyrittiin järjestämään. Muita tärkeitä forumeja Roomassa olivat niin sanotut keisariforumit:

* Caesarin forum
* Augustuksen forum
* Nervan forum eli Forum Transitorium
* Trajanuksen forum

Roomalaisissa kaupungeissa forum pyrittiin sijoittamaan kaupungin halkaisevien pohjois-etelä- ja itä-länsi-suuntaisten pääkatujen risteykseen tai sen välittömään läheisyyteen. Forumin pohjoispäässä oli aina Juppiterin temppeli, usein muita temppeleitä ja basilika, pöytä virallisille mitoille ja painoille ja usein myös kylpylä.

Antiikin Kreikan poliksissa vastaava julkinen tila oli agora.

## Katso myös

* Agora

## Lähteet
*
Lahden Laune

**Lahden Laune** oli Mallasjuoman, myöhemmin Hartwallin valmistama kivennäisvesi. Se tuli markkinoille vuonna 1980. Sen valmistus lopetettiin 1990-luvun loppupuoliskolla. Sitä myytiin pääosin 0,33 litran kokoisessa pullossa, mutta tuotteen elinkaaren aikana sitä myytiin tietyllä aikavälillä myös 1 litran kokoisessa pullossa .

Lahden Laune mainosti markkinoille tulleessaan itseään Suomen ainoaksi kivennäisvedeksi, jonka natrium on peräisin pohjavedestä. Mainoksen mukaan siihen ei valmistusvaiheessa ole lisätty ollenkaan ruokasuolaa eikä muita natriumsuoloja, kun taas siihen oli lisätty elimistölle tärkeitä mineraaleja, magnesiumia, kaliumia ja kalsiumia.

## Lähteet
Egyptin 19. dynastia

**Egyptin 19. dynastia** oli Ramses I:n perustama, Egyptin uuden valtakunnan aikainen dynastia. Sotilasjohtaja Horemheb valitsi hänet seuraajakseen valtaistuimelle.

Egyptin uusi valtakunta saavutti huippunsa faaraoiden Seti I:n ja Ramses II:n valtakaudella. Ramses II taisteli libyalaisia ja heettiläisiä vastaan. Kadešin taistelussa vuonna 1274 eaa. vastustajana oli heettiläisten Muwatalli, taistelun tulos oli suunnilleen tasapeli. Egypti koki 19. dynastian aikana sisäisiä levottomuuksia Merenptahin kuoltua. Oletettavasti Amenmesse kaappasi valtaistuimen Seti IIltä mutta kykeni hallitsemaan vain neljän vuoden ajan ennen kuin Seti II syrjäytti hänet.

Merenptah taisteli maata uhkaavia merikansoja vastaan.

## Egyptin 19. dynastian aikajana

ImageSize = width:800 height:auto barincrement:12
PlotArea  = top:10 bottom:30 right:130 left:20
AlignBars = early

DateFormat = yyyy
Period     = from:-1300 till:-1150
TimeAxis   = orientation:horizontal
ScaleMajor = unit:year increment:10 start:-1292

Colors     =
  id:canvas      value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -1292 till: -1290 color:PA text:"Ramses I (1292 eaa. &ndash; 1290 eaa.)"
  from: -1290 till: -1279 color:PA text:"Seti I (1290 eaa. &ndash; 1279 eaa.)"
  from: -1279 till: -1213 color:PA text:"Ramses II (1279 eaa. &ndash; 1213 eaa.)"
  from: -1213 till: -1203 color:PA text:"Merenptah (1213 eaa. &ndash; 1203 eaa.)"
  from: -1203 till: -1199 color:PA text:"Amenmesse (1203 eaa. &ndash; 1199 eaa.)"
  from: -1199 till: -1193 color:PA text:"Seti II (1199 eaa. &ndash; 1193 eaa.)"
  from: -1193 till: -1187 color:PA text:"Siptah (1193 eaa. &ndash; 1187 eaa.)"
  from: -1187 till: -1185 color:PA text:"Tausret (1187 eaa. &ndash; 1185 eaa.)"
  barset:skip


## Lähteet

## Aiheesta muualla
East Orange

**East Orange** on kaupunki Essexin piirikunnassa, New Jerseyn osavaltiossa, Yhdysvalloissa. Vuonna 2006 kaupungissa arvioitiin asuvan noin 67&nbsp;000 asukasta, sen väkiluku oli vähenemään päin. Vuoden 2000 väestönlaskennassa lähes 90&nbsp;% asukkaista oli mustaihoisia, selvästi enemmän kuin osavaltiossa keskimäärin.  Kaupungin  pinta-ala on 10,2 neliökilometriä, josta ei ole yhtään veden peitossa.

Nykyinen East Orange oli aiemmin osa Newarkia. Vuonna 1720 löytynyt kuparimalmi hoiukutteli sinne asukkaita. Orange erosi omaksi kaupungikseen vuonna 1860, ja East Orange irtosi siitä 1863.

## Lähteet

## Aiheesta muualla
* Kaupungin verkkosivusto
Manokotak

**Manokotak** on kaupunki Alaskassa Igushikjoen rannalla 40 kilometriä lounaaseen Dillinghamista. Sen asukasluku oli vuoden  väestönlaskennassa 442. Kylässä toimii liittovaltion tunnustama eskimoiden heimoyhteisö Manokotak Village Council.

## Historiaa

Manokotak on yksi Bristol Bayn alueen nuorimmista kylistä. Se sai pysyvän asutuksen 1946-1947 Igushikin ja Tuklungin kylien yhdistyessä. Ihmisiä muutti kylään myös Kulukakista, Togiakista ja Aleknagikista. Nykyisin monet Manokotakin asukkaista käyttävät Igushikia kesäisin kalastusleirinä. Kylä sai kirkon 1949, koulun 1958-1959 ja postikonttorin 1960. Kaupunkioikeudet Manokotak sai vuonna 1970.

## Lähteet
Kaarle Viikate

**Kaarle Viikate** (oikealta nimeltään **Kalle Virtanen**, s. 27. toukokuuta 1975 Kouvola) on suomalainen muusikko ja metalliyhtye Viikatteen  perustaja. Hän toimii yhtyeessä laulajana, kitaristina, sanoittajana ja säveltäjänä sekä musiikillisena johtajana. Vuodesta 2008 hän on soittanut bassoa Koljosen tiekiista -nimisessä hardcore punk -yhtyeessä. Hänet tunnetaan rockabillymaisesta tyylistään: Elvis Presley -vaikutteisesta tukastaan ja suurista pulisongeistaan. Virtanen on myös juontajana ja kokkina sarjassa *Rokit kokit*, jota esitetään ainoastaan samannimisellä sivustolla. Vuoden 2010 alussa hän alkoi juontaa yhdessä toimittaja Erno Kulmalan kanssa YleX:llä *[[Metalliliitto (radio-ohjelma)|Metalliliiton]]* korvannutta raskaan musiikin radio-ohjelmaa *[[Kaarle ja Erno raskaana]]*.

Ennen Viikate-yhtyeen perustamista Kallella on ollut monia eri yhtyeitä, kuten Twilight Lamp.

Virtanen on myös esiintynyt metalliyhtye Stam1nan musiikkivideoilla ”Edessäni” ja ”Lääke”.

Johanna Kustannuksen kautta ilmestyi vuonna 2015 Kaarle Viikatteen ja Marko Haaviston yhteislevy *[[Laulu tuohikorteista]]*, jonka kappaleet ovat Kaarlen käsialaa.

Kaarle on suuremmaksi osaksi toiminut lauluntekijänä niin Viikatteessa kuin Koljosen tiekiistassakin, mutta on tehnyt kappaleita myös Seppo Alvarille sekä Jani & Jetsettersille.

## Diskografia

### Viikate

*Katso Viikate-yhtyeen diskografia

### Kotiteollisuus

**[[Sotakoira (albumi)|Sotakoira]]* (2008)
**Soolokitarat kappaleissa ”Vaasankin veri vapisee” ja ”Kuolla elävänä”, taustahuudot kappaleissa ”Musti sotakoira”, ”Pissaa ja paskaa” sekä ”Onnellinen perhe”

**[[Kuollut kävelee]]* (2009)
**Oi!-kuoro kappaleessa ”Hunninkolla”

**[[Sotakoira II]]* (2012)
**taustalaulu kappaleessa ”Pitäis päästä telkkariin”

### Stam1na

**[[Uudet kymmenen käskyä]]* (2006)
**Puhe kappaleessa "Viisi laukausta päähän"

### Koljosen tiekiista

* Katso Koljosen tiekiista -yhtyeen diskografia.

### Muut levyt
* Kaarle Viikate & Marko Haavisto: 
* Kaarle Viikate & Marko Haavisto: 

## Lähteet

## Aiheesta muualla

*Viikate-yhtyeen virallinen kotisivu
*Rokit kokit
Genius Sonority

**Genius Sonority** on videopelejä tekevä yritys. Sen pääasialliset asiakkaat ovat Nintendo, The Pokémon Company ja Square Enix.

Yhtiö perustettiin kesäkuussa 2002. Se on toiminut aina Tokiossa: aluksi Chūōn Nihonbashissa, 2005–2010 Chiyodan Kanda-Sudachōssa ja vuodesta 2010 lähtien Chūōn Higashi-Nihonbashissa. Yrityksen johtaja on Manabu Yamana. Yrityksen suurimmat omistajat ovat Yamana, Nintendo ja The Pokémon Company.

Yrityksen tunnuslause on ”*Wow*” *for you*.

## Pelit
Genius Sonorityn kehittämät pelit:

* Pokémon Colosseum (Nintendo GameCube, 2003)
* Pokémon XD: Gale of Darkness (GameCube, 2005)
* Pokémon Trozei (Nintendo DS, 2005)
* Pokémon Battle Revolution (Wii, 2006)
* Dragon Quest Swords: The Masked Queen and the Tower of Mirrors (Wii, 2007)
* Tinker Bell (DS, 2008)
* Battle and Get! Pokémon Typing DS (DS, 2011)
* The Denpa Men (Nintendo eShop, 2012)
* The Denpa Men 2 (Nintendo eShop, 2012)
* The Denpa Men 3 (Nintendo eShop, 2013)

## Lähteet
Luontainen kivennäisvesi

**Luontainen kivennäisvesi** on kivennäisvettä, joka pullotetaan kivennäisvesilähteellä tai sen välittömässä läheisyydessä. Tankkiautolla toiseen paikkaan siirretty luonnonkivennäisvesi muuttuu siirtämisen vuoksi tavallisten kivennäisvesien luokkaan.

Luontainen kivennäisvesi pakataan sellaisenaan mahdollista hiilihapottamista lukuun ottamatta. Näin ollen vichy-vesien tapaan natriumin tai muiden kivennäisten lisääminen luonnonkivennäisveteen ei ole sallittua. Mikäli näin tapahtuu, tulee luonnon kivennäisvedestä tavallista kivennäisvettä.

Koska luontaisen kivennäisveden raakavetenä ei voi käyttää vesijohtovettä, ovat luonnon kivennäisvedet harvinaisempia markkinoilla kuin tavalliset kivennäisvedet. Jotkut luonnon kivennäisvesistä ovat makunsa omaperäisyyden vuoksi arvostettuja kulinaarisia nautintoja, tällaisia ovat esimerkiksi italialainen San Pellegrino, ranskalainen Perrier, virolainen Värska ja georgialainen Borjomi (Bordžomi).

Suomessa on yksi hyväksytty luontaisen kivennäisveden pullottamo.

## Lähteet

## Aiheesta muualla
*Luontaisia kivennäisvesiä koskeva EU:n direktiivi, (pdf)
*Vellamo-kivennäisvesi
Egyptin 4. dynastia

**Egyptin 4. dynastian** aikana rakennettiin suuret pyramidit. Faarao Khufun eli Kheopsin aikana faaraon mahti nousi huippuunsa, ja hän rakennutti valtavan Kheopsin pyramidin. Faaraon valta heikkeni jo Mykerinoksen eli Menkauran aikana.

## Egyptin 4. dynastia
Bobby Brown

**Bobby Brown** (s. ** Robert Barisford Brown**, s. 5. helmikuuta 1969 Boston, Massachusetts) on yhdysvaltalainen R&B-laulaja.
Brown on ollut yksi kirkkaimmista R&B-tähdistä 1980-luvun lopulta 1990-alkuun saakka. Hänen parhaiten menestynyt albuminsa on *Don't Be Cruel*, joka yksin Yhdysvalloissa myi yli kymmenen miljoonaa kappaletta. Hänet tunnetaan *[[My Prerogative]]* -hitistä, josta Britney Spears levytti oman versionsa vuonna 2004. Brown teki tunnetuksi New Jack Swingin, joka yhdisteli klassista soulia, urban synth-funkia, ja hip-hop-rytmejä, joissa usein oli mukana rap-riimejä tavanomaisen melodisen säkeen ja kertosäkeen välissä.

Brown oli naimisissa laulaja Whitney Houstonin kanssa vuosina 1992–2007. Pariskunnalla oli yksi yhteinen lapsi, tytär Bobbi Kristina Brown (1993–2015).

## Diskografia
### Studioalbumit
* King of Stage (1986)
* Don't Be Cruel (1988)
* Bobby (1992)
* Forever (1997)
* The Masterpiece (2012)

### New Editionin kanssa
* Candy Girl (1983)
* New Edition (1984)
* All for Love (1985)
* Home Again (1996)

## Lähteet

## Aiheesta muualla
* Virallinen kotisivu 
*
Egyptin 20. dynastia

**Egyptin 20. dynastia** oli melko heikko dynastia, Ramses III oli viimeinen suuri faarao. Tämän jälkeen tuli monia huomattavasti vähämerkityksellisempiä Ramses-suvun faaraoita, ja rikas papisto sai aiempaa enemmän vaikutusvaltaa. Suuri osa tämän dynastian faaraoista on haudattu kuninkaiden laaksoon. 20. dynastia kesti noin 120 vuotta.

## Tapahtumia
Setnakhte sai faaraon aseman vasta lähes keski - ikäisenä ja ehti hallita vain lyhyen aikaa. Ramesses III joutui kamppailemaan merikansoja vastaan mutta kykeni voittamaan nämä uhkaajat. Kuningatar Tiye yritti myös surmata Ramses III:n saadakseen poikansa Pentaweren hallitsijaksi, mutta yritys epäonnistui. Ramses IIIn poikien välille syntyi perimysriita valtaistuimesta. Tänä aikana myös normaalia lievemmiksi jäänet Niilin tulvat koettelivat maata johtaen nälänhätään, levottomuuksiin ja korruptioon. 20. dynastian aikana rosvottiin Egyptin kuninkaanhautoja, erityisesti Ramses IX:n ja Ramses XI:n hallitessa maata.  Jo viimeisen kuninkaan Ramses XI:n hallitessa maata hallitsi Ala-Egyptissä ylipappi Smedes. Egyptin 20. dynastian jälkeen maa hajaantui.

## Egyptin 20.dynastia

ImageSize = width:800 height:auto barincrement:12
PlotArea = top:10 bottom:30 right:130 left:20
AlignBars = justify

DateFormat = yyyy
Period = from:-1186 till:-1050
TimeAxis = orientation:horizontal
ScaleMajor = unit:year increment:50 start:-1186
ScaleMinor = unit:year increment:5 start:-1186

Colors =
 id:canvas value:rgb(0.97,0.97,0.97)
 id:PA value:green
 id:GP value:red
 id:eon value:rgb(1,0.7,1) # light purple

Backgroundcolors = canvas:canvas

BarData =
 barset:Rulers

PlotData=
 width:5 align:left fontsize:S shift:(5,-4) anchor:till
 barset:Rulers

 from: -1186 till: -1183 color:PA text:"Setnakhte (1186 eaa. &ndash; 1183 eaa.)"
 from: -1183 till: -1152 color:PA text:"Ramses III (1183 eaa. &ndash; 1152 eaa.)"
 from: -1152 till: -1146 color:PA text:"Ramses IV (1152 eaa. &ndash; 1146 eaa.)"
 from: -1146 till: -1142 color:PA text:"Ramses V (1146 eaa. &ndash; 1142 eaa.)"
 from: -1142 till: -1134 color:PA text:"Ramses VI (1142 eaa. &ndash; 1134 eaa.)"
 from: -1134 till: -1126 color:PA text:"Ramses VII (1134 eaa. &ndash; 1126 eaa.)"
 from: -1126 till: -1124 color:PA text:"Ramses VIII (1126 eaa. &ndash; 1124 eaa.)"
 from: -1124 till: -1106 color:PA text:"Ramses IX (1124 eaa. &ndash; 1106 eaa.)"
 from: -1106 till: -1102 color:PA text:"Ramses X (1106 eaa. &ndash; 1102 eaa.)"
 from: -1102 till: -1069 color:PA text:"Ramses XI (1102 eaa. &ndash; 1069 eaa.)"

 barset:skip


## Lähteet

## Aiheesta muualla
Egyptin 12. dynastia

**Egyptin 12. dynastia** käsitti keskivaltakunnan aikana Amenemhat- ja Senusret-nimisiä (Nenwosret, Sesostris) faaraoita. Egyptin 12. dynastia on parhaiten tunnettu kausi Egyptin historiassa ennen uutta valtakuntaa. Dynastian perustaja Amenemhat I oli edeltävän dynastian faaraon, Mentuhotep IV:n, visiiri. 12. dynastia oli Egyptissä vakainta aikaa ennen uuden valtakunnan alkua.  

## Tapahtumia
Dynastian ensimmäinen hallistija Amenemhet I siirsi pääkaupungin perustamaansa Amenemhet-Itj-Tawy -nimiseen kaupunkiin. Theba säilytti kuitenkin asemansa maan uskonnollisena keskuksena. Dynastian hallitsijoiden määrä on saatu selville parhaiten Abydoksen kuningasluettelosta. Dynastian aikana tärkeimmäksi jumalaksi tuli Amun. 12. dynastian aikana faaraot kykenivät säilyttämään tasapainon keskushallinnon ja paikallisten viranomaisten välillä. Dynastian kuninkaat kykenivät myös rauhoittamaan beduiinien ryöstelyä rakennuttamalla linnoituksia Nubiaan ja Egyptin itärajalle. Aikakauden patsaille tyypillisinä piirteinä ovat isot korvat joiden arvellaan osoittaneen faaraoiden ja aateliston kykyä kuunnella alamaisten toiveita.

## Faaraot

## Lähteet

## Aiheesta muualla
Atlus

**Atlus** on japanilainen videopelejä kehittävä ja julkaiseva yritys. Se on tunnettu kehittämästään/julkaisemastaan roolipelisarjasta *[[Megami Tensei|Shin Megami Tensei]]* (johon kuuluu myös *[[Persona (pelisarja)|Persona]]* -pelisarja). 

Vuonna 2013 Sega osti Atlusin emoyhtiön Indexin sen jouduttua talousvaikeuksiin.

Atlus on myös julkaissut pelisarjojen *[[Nekketsu Kouha: Kunio-Kun]]* ja *[[Double Dragon]]* osia. Nämä kaksi pelisarjaa ovat alun perin konkurssiin menneen yrityksen Technos Japan Corporation aikaansaannoksia.

Muita tunnettuja pelejä ovat *[[Snowboard Kids]]* ja *[[Snowboard Kids 2]]* Nintendo 64:lle sekä *[[Trauma Center]]* Nintendo DS:lle.

Atlus USA on vuonna 1991 perustettu Atlusin tytäryhtiö, joka vastaa pelien julkaisemisesta Japanin ulkopuolella.

## Atlusin kehittämät pelit
Parhaiten tunnettuja Atlusin kehittämiä pelejä ja pelisarjoja ovat:
* *[[Megami Tensei]]* -pelisarja
* *[[Trauma Center]]* -pelisarja
* *[[Catherine (videopeli)|Catherine]]*

## Atlus USA:n julkaisemat pelit

## Lähteet

## Aiheesta muualla
* Profiili MobyGamesissä 
* Profiili MobyGamesissä (2) 
*Atlusin Japanin kotisivut 
*Atlusin Yhdysvaltojen kotisivut
Bandai

**Bandai Co., Ltd.** () on japanilainen leluja valmistava yritys, joka tuottaa myös elokuvia, TV-ohjelmia ja konsolipelejä. Bandai on maailman kolmanneksi suurin leluvalmistaja.

Bandai perustettiin vuonna 1950. Bandai ja Namco muodostivat Namco Bandai Holdings Inc:n fuusioituessaan vuonna 2005.

## Tuotteet

Eräät yhtiön varhaisista metallisista leluista ovat keräilijöiden keskuudessa haluttuja. Sitten 1980-luvun Bandaista on tullut Japanin suurin leluvalmistaja. Se omistaa oikeudet Japanissa suosittuihin nimikkeisiin kuten Godzilla, Ultraman, Kamen Rider, Super Sentai -sarja, Gundam ja monet muut.

Bandai julkaisi Family Fun Fitness -laitteella toimivan *[[Athletic World]]* -pelin.

Bandai tunnetaan muun muassa tamagotchi-pelistä. Bandai on julkaissut käsikonsoleita; WonderSwan, WonderSwan Color ja Swan Crystal julkaistiin vain Japanissa.
Vuonna 1994 Bandai julkaisi Bandai Playdia -pelikonsolin.

Bandai on yhdessä Applen kanssa kehittänyt Apple Bandai Pippin -konsolin perustuen Apple Pippin -alustaan.

## Katso myös
* Bandai Namco Entertainment

## Lähteet

## Aiheesta muualla
* Bandai Japani 
* Bandai Iso-Britannia 
* Bandai Yhdysvallat
Orrdalsklint

**Orrdalsklint** tai **Orrdals klint** on Saltvikissa sijaitseva kallio, jonka korkeus meren pinnasta on 129,1 metriä. Se on Ahvenanmaan korkein kohta.

Alueelta on löydetty kivikautisia asuinpaikkoja noin ajalta 1500 eaa.

## Lähteet

## Kirjallisuutta
*
Los Angeles Times

**Los Angeles Times** on Los Angelesissa Yhdysvalloissa päivittäin ilmestyvä sanomalehti. Lehti perustettiin 4. joulukuuta 1881, ja nykyään sen omistaa Tribune Publishing. Vuonna 2013 se oli levikiltään Yhdysvaltojen neljänneksi suurin sanomalehti. Sen levikki oli yli 650&nbsp;000 digitaaliversio mukaan luettuna. 

Los Angeles Times on voittanut historiansa aikana 41 Pulitzer-palkintoa.

## Lähteet

## Aiheesta muualla
* Los Angeles Timesin virallinen verkkosivu